rejauldu/bengali-wikipedia huggingface dataset:
আর্টিকেল ১৫ একটি ভারতীয় চলচ্চিত্র যেটি পরিচালনা করেছেন অনুভব সিনহা ও পরিচালনায় করেছে বেনারস মিডিয়া ওয়ার্কস। চলচ্চিত্রটিতে অভিনয় করেছেন আয়ুষ্মান খুরানা, ইশা তালওয়ার, সায়ানী গুপ্তা, কুমুদ মিশ্রা ও মনোজ পাহওয়া। চলচ্চিত্রটি ভারতীয় সংবিধানের ১৫ নম্বর অনুচ্ছেদ অবলম্বনে বানানো হয়েছে, যেটি জাতি,ধর্ম,বর্ণ,গোত্র,লিঙ্গ নির্বিশেষে সকল ভারতীয় নাগরিককে সমান অধিকার প্রদান করেছে। চলচ্চিত্রটি মুখ্য ভূমিকায় অভিনয় করেছেন আয়ুষ্মান খুরানা। তিনি চলচ্চিত্রে একজন পুলিশ অফিসারের ভূমিকায় অভিনয় করেছেন।   শ্রেষ্ঠাংশে   আয়ুষ্মান খুরানা  ইশা তালওয়ার  সায়ানী গুপ্তা  কুমুদ মিশ্রা  মনোজ পাহওয়া  নাসার  আশিস বর্মা  প্রার্থণা ভেহেরে  শশাঙ্ক শিন্ডে  সুশীল পান্ডে  শংকর যাদব  শুভ্রজ্যোতি ভারত  রঞ্জিনী চক্রবর্তী  মোহাম্মদ জিশান আইউব  মির সরোয়ার   নির্মাণ  চলচ্চিত্রটির গল্প ভারতের সামাজিক-রাজনৈতিক অবস্থার উপর ভিত্তি করে বানানো।৬ মাস ধরে গবেষণা করে সত্য ঘটনা অবলম্বনে লেখা হয়েছে সিনেমাটির গল্প।  চলচ্চিত্রটির চিত্রগ্রহণ ২০১৯ সালের ১ মার্চে লখনৌতে শুরু হয়। ১৪ মার্চ আয়ুষ্মান খুরানা শুটিং চলাকালীন সময়ের ছবি টুইটারে প্রকাশ করেন।   তথ্যসূত্র   বিষয়শ্রেণী:২০১৯-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:সত্য ঘটনা অবলম্বনে নাট্য চলচ্চিত্র বিষয়শ্রেণী:ভারতে সামাজিক বিষয় সম্পর্কে চলচ্চিত্র বিষয়শ্রেণী:ভারতীয় অপরাধ নাট্য চলচ্চিত্র বিষয়শ্রেণী:লখনউয়ে ধারণকৃত চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:ভারতের সংবিধান বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
উলাই চণ্ডী হলেন নদিয়া জেলার উলা-বীরনগর গ্রামের একজন লৌকিক হিন্দু দেবী। তার উৎসব ও জনপ্রিয়তা একসময় এই অঞ্চলের অন্যান্য সমস্ত দেবদেবীর থেকে বেশি ছিল। প্রাক-বৌদ্ধযুগের বাংলার লোকায়ত ধর্মাচরণের সঙ্গে এই দেবীর গভীর সম্পর্ক আছে। প্রতি বছর বৈশাখী পূর্ণিমায় দেবীর বারোয়ারি বা সার্বজনীন বার্ষিক পূজা হয়ে থাকে।ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ১১৫-১১৭   দেবীর ঐতিহাসিকত্ব  বাংলায় বৌদ্ধযুগ তথা প্রাক-বৌদ্ধ আমলে বৈশাখী পূর্ণিমার রাতে হাড়ি জাতির অধিবাসীরা প্রথমে শুয়োর বলি দিয়ে বটবৃক্ষমূলে শিলাখণ্ডে চণ্ডীদেবীর পূজা দিত। পরবর্তীকালে ব্রাহ্মণরা ও জমিদাররা বহু মন্দির ও দেবদেবী প্রতিষ্ঠা করলেও লোকায়ত এই দেবীর পূজাকে নির্মূল করতে পারেননি।   বারোয়ারি যুগের পূজা  ১২২৬ বঙ্গাব্দের (১৮১৯ খ্রিষ্টাব্দ) ২৭শে বৈশাখ 'সমাচার দর্পণ' পত্রিকায় প্রকাশিত উলাই চণ্ডীর বিবরণী:  ২৮ বৈশাখ ৯ মে রবিবারে বৈশাখী পূর্ণিমাতে মোং উলাগ্রামে উলাই চ্ণ্ডীতলানামে একস্থানে বার্ষিক চণ্ডীপূজা হইবেক।.....অন্য ২ স্থানে বারোয়ারি পূজা হইয়া থাকে কিন্তু এইক্ষণে উলার তুল্য কোথাও হয় না।  এইসময় উলা-বীরনগরে একাধিক বারোয়ারি বা সার্বজনীন পূজা প্রচলিত হয়। যেমনঃ বিন্ধ্যবাসিনী পূজা, মহিষমর্দিনী পূজা, গণেশজননী পূজা ইত্যাদি। বৈশাখী পূর্ণিমা থেকে যাত্রা, তরজা, ঝুমুর গান প্রভৃতি বিনোদনের ব্যবস্থা থাকত। স্থানীয় ধনীদের পোষকতায় ময়ূরপঙ্খী সঙ্ বার করে ব্যাঙ্গাত্মক গান গেয়ে গ্রাম পরিক্রমা চলত একদল অন্যদলকে হেয় প্রতিপন্ন করতে। তবে উলাই চণ্ডীর সংস্কৃতি লোপ পায় নি। ১৮২৪-২৫ খ্রিষ্টাব্দে প্রকাশিত উলার দুর্গাপ্রসাদ মুখোপাধ্যায়ের 'গঙ্গাভক্তিতরঙ্গিনী' কাব্যে আছে: অম্বিকা পশ্চিম পারে, শান্তিপুর পূর্বাধারে,                    রাখিল দক্ষিণে গুপ্তিপাড়া, উল্লাসে উলায় গতি, বটমূলে ভগবতী,                    চণ্ডিকা নহেন যথা ছাড়া। বৈশাখেতে যাত্রা হয়, লক্ষ লোক কম নয়,                    পূর্ণিমা তিথিতে পুণ্যচয়, নৃত্য গীত নানা নাট, দ্বিজ করে চণ্ডিপাঠ,                    মানে যে, মানস সিদ্ধ হয়।   তথ্যসূত্র   বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাংলার সংস্কৃতি বিষয়শ্রেণী:হিন্দু দেবী বিষয়শ্রেণী:বাংলার লৌকিক দেবদেবী
থাম্ব|এই চিত্রটি ইন্দো-ইউরোপীয় ভাষা থেকে বাঙালি ভাষার উৎপত্তিকে চিত্রিত করে অপভ্রংশ বলতে মধ্য ইন্দো-আর্য ভাষার (তথা প্রাকৃত ও পালি ভাষার) পরবর্তী ঐতিহাসিক ধাপকে বোঝায়।  সংস্কৃত ব্যাকরণবিদ পতঞ্জলির মহাভাষ্য গ্রন্থে সর্বপ্রথম "অপভ্রংশ" শব্দটির উল্লেখ পাওয়া যায়। তিনি সংস্কৃত থেকে উদ্ভূত কিছু অশিষ্ট শব্দকে নির্দেশ করার জন্য শব্দটি ব্যবহার করেছিলেন। পতঞ্জলি যাকে অপভ্রংশ বলতেন, বর্তমানে তাদেরকে পালি ও প্রাকৃত বলা হয়। কোন কোন প্রাচীন বৈয়াকরণ অপভ্রংশকে আলাদা ভাষা হিসেবেও উল্লেখ করেছেন। তবে বর্তমান ভাষা গবেষণায় অপভ্রংশকে প্রাকৃতের শেষ স্তর হিসেবেই গণ্য করা হয়। বর্তমান ভাষাবিদদের মতে সমস্ত প্রাকৃত ভাষারই শেষ স্তরটি হল অপভ্রংশ এবং এই অপভ্রংশগুলি থেকেই সমস্ত নব্য ইন্দো-আর্য ভাষা উদ্ভূত হয়েছিল।  উদাহরণস্বরূপ, পূর্ব ভারতে প্রচলিত মাগধী প্রাকৃত ভাষা থেকে পূর্বী অপভ্রংশ উদ্ভূত হয়েছিল এবং সেই পূর্বী অপভ্রংশ থেকে মগহী, মৈথিলী ও ভোজপুরী---এই তিনটি বিহারী ভাষা এবং বাংলা, অসমীয়া ও ওড়িয়া---এই তিনটি গৌড়ীয় ভাষার উৎপত্তিলাভ ঘটে। অন্যদিকে, পশ্চিমের শৌরসেনী অপভ্রংশ থেকে হিন্দি ও অন্যান্য নব্য ইন্দো-আর্য ভাষার উদ্ভব হয়।  লেখক ও কবি  অপভ্রংশ সাহিত্যের কিছু কবি ও সাহিত্যিক হলেন:  মহাকবি শ্যাম্ভুদেব (৮ম শতাব্দী)  রিত্থানেমিচারিউ  পাউমা চারিউ  মহাকবি পুষ্পাদন্ত (১০ম শতাব্দী)  মহাপুরাণ  ন্যাকুমারচারিউ  জসারচারিউ   হেমাচন্দ্র (১২শ শতাব্দী)   বহিঃসংযোগ       বিষয়শ্রেণী:মধ্য ইন্দো-আর্য ভাষা বিষয়শ্রেণী:ভারতের ভাষা বিষয়শ্রেণী:মধ্যযুগীয় ভাষা বিষয়শ্রেণী:ইন্দো-আর্য ভাষাসমূহ বিষয়শ্রেণী:ভারতের ভাষাগত ইতিহাস বিষয়শ্রেণী:ভারতীয় ধর্মগ্রন্থের জন্য ব্যবহৃত আনুষ্ঠানিক ভাষা বিষয়শ্রেণী:উত্তর ভারত বিষয়শ্রেণী:দেবনাগরী লিপিতে লেখা ভাষা
রংপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২১নং আসন।  সীমানা এটি রংপুর জেলার সাবেক সদর উপজেলা (সিটি কর্পোরেশন এলাকাসহ) নিয়ে গঠিত। নির্বাচিত সাংসদ নির্বাচন  সদস্য  দল ১৯৭৩ জনাব আলী উকিল বাংলাদেশ আওয়ামী লীগ ১৯৭৯ কাজী আব্দুল কাদের বাংলাদেশ মুসলিম লীগসীমানা পরিবর্তন ১৯৮৬ শফিকুল গনি স্বপন জাতীয় পার্টি ১৯৮৮ মোফাজ্জল হোসেন  জাতীয় পার্টি ১৯৯১ হুসেইন মুহাম্মদ এরশাদ জাতীয় পার্টি (এরশাদ) ফেব্রুয়ারি ১৯৯৬  বাংলাদেশ জাতীয়তাবাদী দল জুন ১৯৯৬ হুসেইন মুহাম্মদ এরশাদ জাতীয় পার্টি (এরশাদ) ২০০১ গোলাম মোহাম্মদ কাদের ২০০৮ হুসেইন মুহাম্মদ এরশাদ ২০০৯ উপ-নির্বাচন রওশন এরশাদ ২০১৪ হুসেইন মুহাম্মদ এরশাদ ২০১৮ ২০১৯ উপ-নির্বাচন সাদ এরশাদ ২০২৪ জি এম কাদের    নির্বাচন    ২০১০-এর দশকে নির্বাচন    ২০০০-এর দশকে নির্বাচন  ২০০৮ সালের সাধারণ নির্বাচনে হুসেইন মুহাম্মদ এরশাদ তিনটি আসনে দাড়ান: রংপুর-৩, কুড়িগ্রাম-২ ও ঢাকা-১৭। সবগুলি আসনে জয়ী হবার পর, তিনি ঢাকা-১৭ আসনকে প্রতিনিধিত্ব করার জন্য বেছে নেন; এর ফলে বাকী দুই আসনে উপনির্বাচন অনুষ্ঠিত হয়। এপ্রিল ২০০৯ সালের উপ-নির্বাচনে তার স্ত্রী রওশন এরশাদ আলী নির্বাচিত হন।   ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে রংপুর-৩  বিষয়শ্রেণী:রংপুর জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। মধ্যযুগ উত্তর কবি, অনলাইন সূত্র খুঁজে পাওয়া দূরহৃ। পাঠাগারে বইয়ের সাহায্য প্রয়োজন। কিন্তু উল্লেখযোগ্যতা নিয়ে কোনো সন্দেহ নেই। মেরাজ (আলাপ) ১৯:৫৯, ২৫ সেপ্টেম্বর ২০১৯ (ইউটিসি) কাজি হাসমত আলী   – (অপসারণের প্রস্তাবনা দেখুনলগ দেখুন) () নিবন্ধটি উইকিপিডিয়া:উল্লেখযোগ্যতা (ব্যক্তি) পূরণ করে না S. M. Nazmus Shakib (আলাপ) ১৯:৩৮, ১৯ সেপ্টেম্বর ২০১৯ (ইউটিসি)  অপসারণে  উইকিপিডিয়া:উল্লেখযোগ্যতা (ব্যক্তি) আলিফ লায়লা জন্য এবং কোন উৎস প্রয়োজন নেই এই নিবন্ধটিতে. --নেহাল(আলাপ) ২২:৩৯, ২০ সেপ্টেম্বর ২০১৯ (ইউটিসি)   অপসারণে  Mmrsafy (আলাপ) ০০:১৩, ২১ সেপ্টেম্বর ২০১৯ (ইউটিসি) আমরা যে আলিফ লায়লা (আরব্য রজনী) কে চিনি তা হল আরবীয় লোককাহিনির সংকলন, উনার রচিত গ্রন্থ নয়। আর, এই নিবন্ধটি উইকিপিডিয়া:উল্লেখযোগ্যতা (ব্যক্তি) এর একটা শর্তও পূরণ করে না বলে মনে করি।--S. M. Nazmus Shakib (আলাপ) ০৩:৩৫, ২১ সেপ্টেম্বর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
রামনারায়ণ মালহোত্রা  (১৯২৬ - ২৯ এপ্রিল ১৯৯৭ R N Malhotra Press Institute of India, 1997) (যিনি আর এন মালহোত্রা নামে বেশি পরিচিত )  ভারতীয় রিজার্ভ ব্যাঙ্কের(আরবিআই) সপ্তদশ গভর্নর ছিলেন। তিনি ১৯৮৫ খ্রিস্টাব্দের ৪ ফেব্রুয়ারি থেকে ১৯৯০ খ্রিস্টাব্দের ২২ ডিসেম্বর পর্যন্ত গভর্নরের দায়িত্ব পালন করেন।  আর এন মালহোত্রা ভারতীয় প্রশাসনিক পরিষেবা'র আধিকারিক ছিলেন। আরবিআই-এর গভর্নর নিয়োগের আগে তিনি ভারত সরকারের অর্থ সচিব এবং আন্তর্জাতিক মুদ্রা তহবিলের ভারতের কার্যনির্বাহী পরিচালক হিসাবে দায়িত্ব পালন করেছেন। তার আমলেই পাঁচ শত টাকার নোট চালু হয়। {{cite book  | last = Jain  | first = Manik  | title = 2004 Phila India Paper Money Guide Book  | publisher = Philatelia  | date = 2004  | location = Kolkata  | page = 69 }} তিনি ১৯৮৬ খ্রিস্টাব্দে 8hq A পঞ্চাশ টাকার নোটে স্বাক্ষর করেন। ১৯৯০ খ্রিস্টাব্দের তিনি সিভিল সার্ভিসে অবদানের জন্য দেশের তৃতীয় সর্বোচ্চ বেসামরিক পুরস্কার  পদ্মভূষণে ভূষিত হন।  আর এন মালহোত্রা ১৯৯২ খ্রিস্টাব্দ হতে চার বৎসর 'ইন্ডিয়ান কাউন্সিল ফর রিসার্চ অন ইন্টারন্যাশনাল ইকোনমিক রিলেশন'-এর সভাপতি-পরিচালক ছিলেন।   তাঁর স্ত্রী আন্না রাজম মালহোত্রা ছিলেন ভারতীয় প্রশাসনিক পরিষেবার প্রথম মহিলা সদস্য ।   তথ্যসূত্র   বিষয়শ্রেণী:সিভিল সার্ভিসে পদ্মভূষণ প্রাপক বিষয়শ্রেণী:২০শ শতাব্দীর ভারতীয় অর্থনীতিবিদ বিষয়শ্রেণী:ভারতীয় বেসামরিক কর্মচারী বিষয়শ্রেণী:ভারতীয় ব্যাংকার বিষয়শ্রেণী:১৯৯৭-এ মৃত্যু বিষয়শ্রেণী:১৯২৬-এ জন্ম
সিনথিয়া লিন কফম্যান (জন্ম: ১৯ জানুয়ারী, ১৯৬২) হলেন একজন মার্কিন ধারাবাহিক খুনি, যিনি ১৯৮৬ সালে ক্যালিফোর্নিয়ায় দুই নারীর মৃত্যুর ঘটনায় দোষী সাব্যস্ত হন। তাকে তার প্রেমিক জেমস গ্রেগরি মার্লোর সাথে দোষী সাব্যস্ত করা হয়। কফম্যান হত্যাকাণ্ডে উপস্থিত থাকার কথা স্বীকার করেন কিন্তু জোর দিয়ে বলেছেন যে তিনি ব্যাটার্ড ওম্যান সিনড্রোমে ভুগছিলেন। তাকে মৃত্যুদণ্ড দেওয়া হয়েছিল এবং সেন্ট্রাল ক্যালিফোর্নিয়া ওমেন'স কেন্দ্রে মৃত্যুদণ্ডের সাজাপ্রাপ্ত।    পটভূমি  কফম্যানের জন্ম মিসৌরির সেন্ট লুইসে। তার বাবা তার পরিবার ছেড়ে চলে যাওয়ার পর, তাকে তার মা লালন-পালন করেন। কফম্যানের মা এক পর্যায়ে তাকে এবং তার ভাইদের তাড়িয়ে দেওয়ার চেষ্টা করেন। ১৮ বছর বয়সে, কফম্যান বিয়ে করেন এবং মা হন, কিন্তু সেই বিয়ে বেশিদিন স্থায়ী হয়নি। তিনি এক বন্ধুর সাথে অ্যারিজোনায় চলে যান এবং মার্লো জেল থেকে মুক্তি পাওয়ার পরপরই তার সাথে দেখা করেন। তারা একসাথে মেথামফেটামিন ব্যবহার শুরু করে, বিয়ে করে এবং সহিংস অপরাধ করতে শুরু করে।    তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:মৃত্যুদণ্ডে দণ্ডিত নারী বিষয়শ্রেণী:ক্যালিফোর্নিয়ার ধারাবাহিক খুনি বিষয়শ্রেণী:যাবজ্জীবন কারাদণ্ডে দণ্ডিত মার্কিন বন্দী বিষয়শ্রেণী:ডাকাতির জন্য দোষী সাব্যস্ত মার্কিন ব্যক্তি বিষয়শ্রেণী:খুনের দায়ে দোষী সাব্যস্ত মার্কিন ব্যক্তি বিষয়শ্রেণী:২০শ শতাব্দীর মার্কিন অপরাধী বিষয়শ্রেণী:ক্যালিফোর্নিয়ায় নারীর প্রতি সহিংসতা বিষয়শ্রেণী:ক্যালিফোর্নিয়ায় যাবজ্জীবন কারাদণ্ডপ্রাপ্ত বন্দী বিষয়শ্রেণী:ক্যালিফোর্নিয়া কর্তৃক মৃত্যুদণ্ডপ্রাপ্ত বন্দী বিষয়শ্রেণী:ক্যালিফোর্নিয়া কর্তৃক খুনের দায়ে দোষী সাব্যস্ত ব্যক্তি বিষয়শ্রেণী:নারী যৌন অপরাধী বিষয়শ্রেণী:সেন্ট লুইসের অপরাধী বিষয়শ্রেণী:মৃত্যুদণ্ডপ্রাপ্ত মার্কিন বন্দী বিষয়শ্রেণী:চুরির দায়ে দোষী সাব্যস্ত মার্কিন ব্যক্তি বিষয়শ্রেণী:সমকামিতার অভিযোগে দোষী সাব্যস্ত মার্কিন ব্যক্তি বিষয়শ্রেণী:অপহরণের দায়ে দোষী সাব্যস্ত মার্কিন ব্যক্তি বিষয়শ্রেণী:মার্কিন নারী ধারাবাহিক খুনি বিষয়শ্রেণী:১৯৮৬-এ মার্কিন যুক্তরাষ্ট্রে খুন
থাম্ব|পাবমেড সেন্ট্রালের একটি পরিসংখ্যান  পাবমেড সেন্ট্রাল (PMC) একটি মুক্ত ডিজিটাল সংগ্রহস্থল, যেখানে 'চিকিৎসা জীববিজ্ঞান' এবং জীবন বিজ্ঞান জার্নালসমূহে প্রকাশিত হয়েছে এমন উন্মুক্ত প্রবেশাধিকার যুক্ত পাণ্ডিত্যপূর্ণ নিবন্ধসমূহ আর্কাইভ করা হয়। ন্যাশনাল সেন্টার ফর বায়োটেকনোলজি ইনফরমেশন (এনসিবিআই) দ্বারা বিকশিত একটি বৃহৎ  গবেষণা ডাটাবেজ হিসেবে, পাবমেড সেন্ট্রাল  একটি নথিপত্র সংগ্রহস্থলের (ডকুমেন্ট রিপোজিটরির) থেকেও বেশিকিছু। পিএমসির কাছে যেগুলো জমা হয় সেগুলোকে বর্ধিত মেটাডেটা, মেডিকেল তত্ত্ববিদ্যা (Medical ontology) এবং অনন্যরূপে শনাক্তকরণের জন্য সূচকযুক্ত ও ফরম্যাট করা হয়, যা প্রতিটি নিবন্ধের জন্য এক্সএমএল কাঠামোগত ডাটা সমৃদ্ধ করে।  পিএমসির মধ্যে থাকা সামগ্রীগুলোর সাথে অন্যান্য এনসিবিআই ডাটাবেজের সংযোগ স্থাপন করা যেতে পারে; এন্ট্রেজ (Entrez) অনুসন্ধান ও সংগ্রহ পদ্ধতির মাধ্যমে  খুব সহজে এই সামগ্রীগুলোতে প্রবেশ করা যেতে পারে; যার ফলে সাধারণ জনগণ পিএমসির বায়োমেডিকেল জ্ঞানের ভিত্তিতে অত্যন্ত দক্ষতার সহিত আবিষ্কার এবং অধ্যয়ন করতে পারে।  পাবমেড সেন্ট্রাল এবং পাবমেড দুটি স্বতন্ত্র ক্ষেত্র।  পাবমেড সেন্ট্রাল পূর্ণ নিবন্ধগুলোর একটি মুক্ত ডিজিটাল সংরক্ষণাগার। যেকোন ব্যক্তি যেকোন জায়গা থেকে ওয়েব ব্রাউজারের মাধ্যমে পিএমসি-তে প্রবেশ (পুনর্ব্যবহারের বিভিন্ন বিধান সহ) করতে পারেন। অপরদিকে, যদিও পাবমেড বায়োমেডিকেল উদ্ধৃতি ও বিমূর্তের একটি অনুসন্ধানযোগ্য ডাটাবেজ, পূর্ণ-পাঠ্য নিবন্ধটি অন্য কোথাও (মুদ্রণ বা অনলাইন সংস্করণ, বিনামূল্যে বা পরিশোধকৃত গ্রাহক পরিষেবার অন্তরালে) থাকে।   পিএমসিআইডি  পিএমসিআইডি (পাবমেড সেন্ট্রাল আইডেন্টিফায়ার), যা পিএমসি রেফারেন্স নম্বর হিসেবেও পরিচিত, হল পাবমেড সেন্ট্রাল ডাটাবেজের জন্য একটি গ্রন্থপঞ্জি শনাক্তকারী, অনেকটা পিএমআইডি যেমন পাবমেড ডাটাবেজের জন্য একটি গ্রন্থপঞ্জি শনাক্তকারী। তবে যাইহোক, দুটি শনাক্তকারী সম্পূর্ণ আলাদা। এটিতে প্রথমে লেখা থাকে "পিএমসি", এর পরে সাতটি সংখ্যার একটি ধারা (String) থাকে । ফর্ম্যাটটি হল:   পিএমসিআইডিঃ পিএমসি১৮৫২২২২১;  (মূল ইংরেজিতে-  PMCID: PMC1852221)  জাতীয় স্বাস্থ্য ইনস্টিউট (National Institutes of Health বা NIH ) পুরস্কারের জন্য আবেদনকারী লেখকদের আবেদনপত্রে পিএমসিআইডি উল্লেখ করা একটি আবশ্যিক শর্ত।   বহিঃসংযোগ       National Institutes of Health Submission System (NIHMS)   NIH Public Access Policy   তথ্যসূত্র   বিষয়শ্রেণী:গ্রন্থপঞ্জি ডেটাবেজ ও নির্ঘণ্ট বিষয়শ্রেণী:উন্মুক্ত প্রবেশাধিকার সংরক্ষণাগার
আবি আইতকেন-দ্রামন্ড (জন্ম ১১ এপ্রিল ১৯৯১) হলেন একজন স্কটিশ আন্তর্জাতিক ক্রিকেটার। সে ২০০৮ এ স্টেলেনবশচ এ অনুষ্ঠিত আইসিসি বিশ্বকাপ বাছাইপ্রতিযোগিতায় একজন ডানহাতি ব্যাটসম্যান ও ডান হাতি মিডিয়াম পেস বোলার হিসাবে স্কটল্যান্ড মহিলা ক্রিকেট দলের পক্ষে প্রথম খেলেন। যেখানে সে ছিল উক্ত প্রতিযোগিতায় সর্বকনিষ্ঠ খেলোয়াড়।  সে স্কটল্যান্ড জাতীয় দলের অধিনায়কের দায়িত্ব পালন করে। তার নেতৃত্বে স্কটল্যান্ড দল ২০১৫ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় চতুর্থ স্থান অর্জন করে।Internationals take part in European Academy ৩১ অক্টোবর ২০১৭, সে জাতীয় দলের অধিনায়কত্ব থেকে অব্যাহতি দেয়।  ২০১৮ এর জুনে, ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কটল্যান্ড দলীয় স্কোয়াডে তাকে অন্তর্ভুক্ত করা হয়। সে ৭ জুলাই ২০১৮, স্কটল্যান্ডের হয়ে বিশ্ব টুয়েন্টি২০ বাছাইপর্ব প্রতিযোগিতায় উগান্ডার বিপরীতে মহিলাদের টুয়েন্টি২০ আন্তর্জাতিক ক্রিকেটে অভিষেক করে।  আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে দলীয় স্কোয়াডে অন্তর্ভুক্ত করা হয়।   তথ্যসূত্র    বহিঃসংযোগ       বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটিশ নারী ক্রিকেটার মহিলা বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:স্কটিশ নারী টুয়েন্টি২০ আন্তর্জাতিক ক্রিকেটার বিষয়শ্রেণী:এলজিবিটিকিউ ক্রিকেটার
থাম্ব|হিউম্যান অ্যান্ড্রোজেন রিসেপ্টর এবং অ্যান্ড্রোজেন বাঁধাই  অ্যান্ড্রোজেন বা অ্যান্ড্রোজেনিক হরমোন হল সে সকল প্রাকৃতিক স্টেরয়েড হরমোন, যেগুলো মেরুদন্ডী প্রাণীদের মধ্যে পুরুষদের এন্ড্রোজেন রিসেপ্টর বন্ধিত করতে কাজ করে| এটি পুরুষের যৌনাঙ্গ গঠন এবং গৌন শারীরিক বৈশিষ্ট গঠনে কাজ করে| টেস্টোস্টেরন একটি এন্ড্রোজেনিক হরমোন| বয়োসন্ধিকালে ছেলে - মেয়ে উভয়ের মাঝেই এন্ড্রোজেন নিঃসরণ বেড়ে যায়। পুরুষদের প্রধান এন্ড্রোজেন হল টেস্টোস্টেরন।  এছাড়াও পুরুষ শরীর গঠনে ডিহাইড্রোটেসটোসটেরন (DHT) ও এন্ড্রোসটেনেডিওন একইভাবে মুখ্য ভূমিকা পালন করে।  ডিএইচটির প্রভাবে পুরুষ জননাঙ্গ, শুক্রাশয় ও প্রস্টেট গ্রন্থির বিকাশ ঘটে। বয়ঃসন্ধিকালেই পুরুষের প্রস্টেট বৃদ্ধিতে ও সেবাসিওস গ্রন্থির কর্মতৎপড়তা এর প্রভাবেই বৃদ্ধি পায়। এন্ড্রোজেন সাধারণত পুরুষ হরমোন বলে বহুল প্রচলিত হলেও, নারীদেহেও এর উপস্থিতি বিদ্যমান। বিশেষ করে নারী যৌনাকাঙ্খা উৎপন্নে এন্ড্রোজেনের ভূমিকা আছে। এছাড়াও এন্ড্রোজেন সরাসরিভাবে এস্ট্রোজেনের সাথে সম্পর্কযুক্ত। উল্লেখ্য, এস্ট্রোজেন নারী ও পুরুষ উভয়ের দেহেই উপস্থিত। প্রাকৃতিক কারণ ছাড়াও, চিকিৎসা বিজ্ঞানে এন্ড্রোজেন হরমোনের ব্যবহার রয়েছে।  জীববিজ্ঞানীয় কাজ  জীববিজ্ঞানীয় দিক দিয়ে এন্ড্রোজেনের প্রধান কাজ হল এন্ড্রোজেন রিসেপ্টরের সাথে যুক্ত হয়ে এদের সচল করা। এতেই এন্ড্রোজেন হরমোনগুলো প্রাণীদেহের কাজে ব্যবহার হতে পারে। স্তন্যপায়ী প্রাণীর বৃদ্ধিকালীন সময়ে গোনাড দুইটি অঙ্গে রূপান্তরিত হওয়ার সুযোগ থাকে। জরায়ু অথবা শুক্রাশয়ে। মানুষের ক্ষেত্রে, প্রায় ৪র্থ সপ্তাহের দিকে বৃক্কের বিকাশের কাছাকাছি গোনাডাল রুডিমেন্ট অভ্যন্তরীণ মেসোডার্মের মাঝে উদয় হয়। ৬ষ্ঠ সপ্তাহ নাগাদ, এপিথেলিয়াল কোষ শুক্রাশয় গঠন করে ও বীজ কোষ গোনাডে স্থানান্তরিত হয়। পুরুষের ক্ষেত্রে ওয়াই ক্রোমোজোম আরো বিশেষায়িত করে বললে এসআরওয়াই পুরুষের বৃদ্ধির ফিনোটাইপ রক্ষণাবেক্ষণ করে। যদি শুক্রাশয় খুব বেশি বা খুব কম পরিমাণ এস্ট্রোজেন হরমোনের সংস্পর্শে আসে, তবে শুক্রাণু উৎপাদন এমন পর্যায়ে ব্যাহত হতে পারে যে পুরুষ প্রাণীটি অনুর্বর হয়ে যেতে পারে। সাধারণত পুরুষদের কঙ্কালীয় পেশীকোষ নারীদেহের চেয়ে তুলনামূলক বেশি। এন্ড্রোজেন এই সমস্ত পেশির বৃদ্ধিতে ভূমিকা রাখে। এন্ড্রোজেনের প্রভাবে পুরুষদের পেশী বৃহাদাকার লাভ করে। মস্তিষ্কের এন্ড্রোজেনের প্রভাব পর্যবেক্ষিত হয়েছে।দেখা গেছে যে, ইঁদুর ও প্রাইমেট বর্গীয় প্রাণীর মস্তিষ্কের গঠনে পরিবর্তন আনতে সক্ষম এই হরমোন। যার ফলে, প্রাণীদের মধ্যে যৌন পরিচয়ের ভিন্নতা দেখতে পাওয়া যায়। একাধিক গবেষণায় এন্ড্রোজেন একাই মস্তিষ্কে পরিবর্তন আনতে সক্ষম বলে প্রমাণিত হয়েছে।  জৈবরসায়ন   জৈব সংশ্লেষণ  ক্লোরেস্টরল থেকে সংশ্লেষিত হয়ে এন্ড্রোজেন মূলতঃ গোনাড তথা শুক্রাশয় বা জরায়ুতে উৎপন্ন হয়। এছাড়াও এড্রেনাল গ্রন্থিতেও এন্ড্রোজেন উৎপন্ন হয়।  বিপাক  এন্ড্রোজেনের বিপাক ঘটে যকৃতে।  তথ্যসূত্র   বিষয়শ্রেণী:হরমোন বিষয়শ্রেণী:হেপাটোটক্সিন
নবান্ন হল পশ্চিমবঙ্গের হাওড়া শহরের একটি সরকারি ভবন। পশ্চিমবঙ্গের রাজ্য সচিবালয় ও প্রধান প্রশাসনিক দপ্তর মহাকরণ ভবনের সংস্কারের জন্য বর্তমানে এই ভবনটি অস্থায়ীভাবে পশ্চিমবঙ্গ রাজ্য সচিবালয় হিসেবে ব্যবহৃত হচ্ছে।Teething troubles at Nabanna ease out. Indian Express (9 October 2013). ২০১৩ সালের ৫ অক্টোবর এখানে সচিবালয় চালু করেন রাজ্যের মুখ্যমন্ত্রী মমতা বন্দ্যোপাধ্যায়।"Chaos greets employees at Nabanna" . The Times of India. (8 October 2013).বামফ্রন্ট (পশ্চিমবঙ্গ)Facelift for Writers' Building: Didi shifts to Nabanna. Business Standard (8 October 2013).  আমলে ভবনটি তৈরি করা হয়েছিল বস্ত্রবয়ন শিল্প গড়ে তোলার জন্যে।   ভবন  নবান্ন ভবনটি ১৫ তলা উঁচু। এটিতে সরকারের বস্ত্র বিভাগ ও হুগলি রিভার ব্রিজ কমিশনারেটের (এইচআরবিসি) কার্যালয় ছিল। পূর্ত দফতর বর্তমানে এটিকে সচিবালয়ের আকার দিয়েছে।Mamata shifts office to Nabanna. The Hindu (6 October 2013). নবান্নের উপরের তলায় মুখ্যমন্ত্রীর কার্যালয় অবস্থিত।  + বিভিন্ন তলায় বিশিষ্ট জন  তলা  বিশিষ্ট জন  দপ্তর ১৫  মমতা বন্দ্যোপাধ্যায় মুখ্যমন্ত্রী ১৪  আলাপন বন্দ্যোপাধ্যায়১৩এইচ. কে. দ্বিবেদী বি পি গোপালিকামুখ্য সচিব স্বরাষ্ট্র সচিব ১২  মনোজ পন্থ  অর্থ সচিব১০ ইন্দ্রনীল সেনরাষ্ট্রমন্ত্রী৯শান্তনু বসুসচিব৪ গুলাম আলি আনসারিসচিব৩ওঙ্কর সিং মীনাসচিব২দুশায়ন্ত নারায়লাপ্রধান সচিব  চিত্রশালা   তথ্যসূত্র   বিষয়শ্রেণী:পশ্চিমবঙ্গ সরকার বিষয়শ্রেণী:হাওড়ার ভবন ও স্থাপনা বিষয়শ্রেণী:২০১০-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের সরকারি ভবন বিষয়শ্রেণী:ভারতের রাজ্য সরকারের প্রশাসনিক সদর দফতর
সুরভী সিং (জন্ম ১৯৮৫) হলেন উত্তরপ্রদেশের একজন ভারতীয় রাজনীতিবিদ। তিনি ফারুখাবাদ জেলার তফসিলি জাতিদের জন্য সংরক্ষিত কাইমগঞ্জ বিধানসভা কেন্দ্রের একজন বিধায়ক। তিনি আপনা দল (সোনেলাল) পার্টির প্রতিনিধিত্ব করেন, যা ভারতীয় জনতা পার্টির একটি মিত্র। তিনি ২০২২ সালের উত্তপ্রদেশ বিধানসভা নির্বাচনে জয়ী হন।   প্রাথমিক জীবন এবং শিক্ষা  সিং কাইমগঞ্জের বাসিন্দা। তিনি ২০১০ সালে ডঃ বি.আর. আম্বেদকর বিশ্ববিদ্যালয় থেকে দন্তচিকিৎসায় স্নাতক ডিগ্রি অর্জন করেন। পরবর্তীতে ২০২০ সালে ইন্ডিয়ান ইনস্টিটিউট অফ ম্যানেজমেন্ট কলকাতা থেকে হাসপাতাল ব্যবস্থাপনায় স্নাতকোত্তর ডিপ্লোমা অর্জন করেন। তিনি অজিত সিংকে বিয়ে করেন, যিনি নিজেও একজন ডাক্তার।   কর্মজীবন  সিং ২০২২ সালের উত্তরপ্রদেশ বিধানসভা নির্বাচনে আপনা দল (সোনেলাল) পার্টির প্রতিনিধিত্ব করে কৈমগঞ্জ সংরক্ষিত আসন থেকে জয়ী হন। তিনি ১,১৪,৯৫২ ভোট পেয়ে সমাজবাদী পার্টির (এসপি) সর্বেশ আম্বেদকরকে ১৮,৫৪৩ ভোটের ব্যবধানে পরাজিত করেন। এর আগে তিনি ২০১৭ সালের উত্তরপ্রদেশ বিধানসভা নির্বাচনে একই আসন থেকে সমাজবাদী পার্টির মনোনীত প্রার্থী ছিলেন এবং পরাজিত হয়েছিলেন।   তথ্যসূত্র   বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:ড. ভীমরাও আম্বেদকর বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:আপনা দল (সোনেলাল) এর রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:ফারুখাবাদ জেলার ব্যক্তি বিষয়শ্রেণী:ইন্ডিয়ান ইনস্টিটিউট অফ ম্যানেজমেন্ট ক্যালকাটার প্রাক্তন শিক্ষার্থী
জামিয়া মোহাম্মদিয়া হাড়িকান্দী (সংক্ষেপে হাড়িকান্দী মাদ্রাসা) সিলেট জেলার জকিগঞ্জ থানাধীন হাড়িকান্দীতে অবস্থিত একটি কওমি মাদ্রাসা। তৎকালীন স্থানীয় মসজিদের ইমাম আব্দুল আলী তার গ্রামে আয়োজিত একটি ধর্মীয় সম্মেলনে ইসলামি শিক্ষার গুরুত্ব তুলে ধরে একটি মাদ্রাসা প্রতিষ্ঠার প্রস্তাব রাখেন। এলাকার গণ্যমান্য ব্যক্তিবর্গ তার প্রস্তাবে তাৎক্ষণিক সাড়া দেন যার ফলশ্রুতিতে ১৯১৯ সালে জন্ম নেয় এই মাদ্রাসা। মাদ্রাসাটি দারুল উলুম দেওবন্দের মূলনীতির আলোকে পরিচালিত হয়।  প্রতিষ্ঠার পর মাদ্রাসাটি স্থানীয় সমাজসেবক আকমল হােসেন তরফদারের নিজস্ব জায়গাতে স্থানান্তর করা হয়। প্রতিষ্ঠালগ্ন থেকে মাদ্রাসার পরিচালক হিসেবে দায়িত্ব পালন করেন প্রতিষ্ঠাতা মাওলানা আব্দুল আলী। তার বার্ধক্যজনিত অবসরের কারণে জকিগঞ্জের মাওলানা আব্দুর রহিম এ দায়িত্ব পালন করেন। ১৯৪৫ সালে এ দাায়িত্ব পান মাওলানা আব্দুল গণী। তার সময়কালে মাদ্রাসার অভূতপূর্ব উন্নয়ন সাধিত হয়। তিনি পুরুষ-মহিলা উভয় শাখা দাওরায়ে হাদিস (মাস্টার্স) পর্যন্ত উন্নীত করেছিলেন। বর্তমানে মাদ্রাসাটি পরিচালনা করছেন ওলিউর রহমান। ২০২১ সালে মাদ্রাসার শিক্ষার্থীর সংখ্যা ৫ শতাধিক।শামসুদ্দীন মুহাম্মদ ইলিয়াস, জামিয়া মোহাম্মদিয়া হাড়িকান্দীর অতীত ও বর্তমান, আল ফারুক, মাদ্রাসা বার্ষিকী, ১৯৯৯, সিলেট, পৃ. ৩৫  আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:১৯১৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১৯-এ ব্রিটিশ ভারতে প্রতিষ্ঠিত বিষয়শ্রেণী:সিলেট জেলার কওমি মাদ্রাসা
কাজী কামাল উদ্দিন(জন্ম:১১ জুলাই, ১৯৪৬ - মৃত্যু: ১৫ জানুয়ারি, ২০১২) একজন বীর মুক্তিযোদ্ধা। ১৯৭১ সালে বাংলাদেশের মুক্তিযুদ্ধে তিনি ঢাকা অঞ্চলে বিভিন্ন অপারেশনে অংশগ্রহণ করেন। তিনি ছিলেন বাস্কেটবল খেলোয়াড়। পূর্ব পাকিস্তান দলেই জায়গা হয়েছিল তার। পরে তিনি বাংলাদেশ জাতীয় দলের কোচ হয়েছিলেন।    জন্ম ও শৈশব  কাজী কামাল উদ্দিন ১৯৪৬ সালের ১১ জুলাই ঢাকার মালিটোলায় জন্মগ্রহণ করেন।   শিক্ষা ও কর্ম  কাজী কামাল ১৯৫২ সালে ঢাকার সেন্ট গ্রেগরী বিদ্যালয়ে ইনফ্যান্ট বিভাগে ভর্তি হন। এ স্কুলে তিনি বাস্কেটবল খেলা শুরু করেন এবং এই ক্রীড়ায় তার দক্ষতার কারণে পরবর্তীতে ঢাকা ওয়ান্ডারার্স বাস্কেটবল দলে যোগ দেন। স্কুল শেষে কাজী কামাল ঢাকা কলেজে ভর্তি হন। বাস্কেটবলে তিনি পাকিস্তানের জাতীয় অলিম্পিকে একাধিকবার অংশগ্রহণ করেছেন এবং নৈপুণ্যের স্বাক্ষর রেখেছেন। মুক্তিযুদ্ধ শুরু হওয়ার সময় তিনি পাকিস্তানের জাতীয় দলের ট্রায়ালে ডাক পান, কিন্তু সেদিকে না গিয়ে তিনি মুক্তিযুদ্ধে অংশ নেন।   মুক্তিযুদ্ধে অবদান  কাজী কামালকে তার সহযোদ্ধারা ঢাকা অঞ্চলে মুক্তিযুদ্ধের পথপ্রদর্শক হিসেবে পরিগণিত করেন। ১৯৭১ সালের মে মাসে আগরতলার মতিনগর মুক্তিযোদ্ধা প্রশিক্ষণ ক্যাম্পে যোগ দেন তিনি। প্রশিক্ষণ শেষে বাংলাদেশে ঢুকে পাকিস্তানি সেনাদের বিরুদ্ধে লড়াই শুরু করেন। ঢাকায় গেরিলা অপারেশন চালনাকারী ক্রাক প্ল্যাটুনের সদস্য ছিলেন কাজী কামাল। হোটেল ইন্টার কন্টিনেন্টাল অপারেশন, ফার্মগেট অপারেশন, কাচপুর অপারেশনসহ বিভিন্ন অপারেশনে কাজী কামাল তার সাহস ও বীরত্বের নিদর্শন রেখেছিলেন। একাধিক বার পাকিস্তানি সেনাবাহিনীর হাতে ধরা পড়েও কাজী কামাল লড়াই করে তাদের হাত থেকে পলায়ন করেন। সেপ্টেম্বরে তিনি ঢাকার ইস্কাটনের একটি বাড়িতে কয়েকজন পাকিস্তানি সেনা ও অফিসারের হাতে ধরা পড়ার পর তাদের অস্ত্র ছিনিয়ে সকলকে হত্যা করে পালিয়ে যান। মুক্তিযুদ্ধের সময় কাজী কামাল সেকেন্ড বাংলাদেশ ওয়ার ফোর্স-এ যোগ দেন, কিন্তু বাংলাদেশ স্বাধীন হয়ে যাওয়ার কারণে এই ব্যাচ আর কমিশন পায়নি।   বঙ্গবন্ধু হত্যাকাণ্ডের পর প্রবাসী জীবন  ১৯৭৫-এ বঙ্গবন্ধু সপরিবারে নিহত হওয়ার পরদিন ঢাকা স্টেডিয়াম থেকে কয়েকজন সেনা সদস্য কাজী কামালকে হত্যা করতে রামপুরা টিভি স্টেশনের ঝিলের পাড়ে নিয়ে আসে। সেদিন ওই ঝিলপাড়ে আরো তিনজনকে হত্যা করা হয়। কিন্তু তিনি ঘাতকদের ফাঁকি দিয়ে ঝিলের পানিতে ঝাঁপিয়ে পড়ে সাক্ষাৎ মৃত্যুর হাত থেকে রক্ষা পান। এরপর তিনি দীর্ঘদিন প্রবাসে ছিলেন।   ক্রীড়া সংগঠনে ভূমিকা  কাজী কামাল ১৯৭৩ সালে জার্মানির লাইপৎসিগ থেকে এক বছরের কোচিং প্রশিক্ষণ গ্রহণ করে বাস্কেটবলের জাতীয় কোচ হিসেবে বাংলাদেশ ক্রীড়া নিয়ন্ত্রণ সংস্থায় যোগ দেন। এখানে তিনি তিন বছর চাকরি করেন।   সম্মাননা ও স্বীকৃতি  মুক্তিযুদ্ধে বীরত্বের কারণে তাকে বীর বিক্রম উপাধিতে ভূষিত করা হয়। কাজী কামালের বীরত্বের কথা জাহানারা ইমামের একাত্তরের দিনগুলি ও আনিসুল হকের মা গ্রন্থে বর্ণিত রয়েছে।   মৃত্যু  ২০১২ সালের ১৫ জানুয়ারি রাত সোয়া ১১টায় ঢাকার ইউনাইটেড হাসপাতালে তিনি মৃত্যুবরণ করেন। ১৬ জানুয়ারি তাকে নিজ গ্রাম গাজীপুরের কালিয়াকৈর উপজেলার সাকাশ্বরে পারিবারিক কবরস্থানে রাষ্ট্রীয় মর্যাদায় সমাহিত করা হয়।   বহিঃসংযোগ   বিষয়শ্রেণী:১৯৪৬-এ জন্ম বিষয়শ্রেণী:২০১২-এ মৃত্যু বিষয়শ্রেণী:বীর বিক্রম